Diari Oficial de la Generalitat Valenciana


Sumari del DOGV 8749, del 26-02-2020 (2020/1319)

RESOLUCIÓ de 7 de febrer de 2020, del conseller d'Economia Sostenible, Sectors Productius, Comerç i Treball, per la qual s'aproven els criteris avaluables i els mínims exigibles per a considerar un projecte d'interés per a la Comunitat Valenciana en l'exercici 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8749

Data del DOGV
:   26-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1319


Data del document
:   07-02-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * inversió
    * administració local
    * economia industrial
    * legislació
    * cooperació administrativa

RESOLUCIÓ de 7 de febrer de 2020, del conseller d'Economia Sostenible, Sectors Productius, Comerç i Treball, per la qual s'aproven els criteris avaluables i els mínims exigibles per a considerar un projecte d'interés per a la Comunitat Valenciana en l'exercici 2020. [2020/1319]  
Fets  
La Llei 19/2018, de 13 de juliol, de la Generalitat, d'acceleració de la inversió a projectes prioritaris (LAIP), publicada en el DOGV núm. 8339, de data 16 de juliol, contempla en l'article 2.2 que la direcció general amb competències en matèria d'internacionalització, anualment i abans de l'1 de gener de l'exercici corresponent, traslladarà a la Comissió Permanent d'Inversions una proposta de criteris avaluables en el marc de la contribució al compliment dels objectius de desenvolupament sostenible aprovats per Nacions Unides i de la legislació aplicable vigent, així com la puntuació mínima exigible perquè els projectes puguen qualificar-se de projectes prioritaris d'inversió per a la Comunitat Valenciana.  
Reunida aquesta comissió el passat 25 de novembre, analitzades l'esmentada proposta i les aportacions posteriors dels seus membres, va acordar elevar el llistat definitiu a la persona titular de la conselleria amb competència en matèria de sectors productius i internacionalització perquè l'aprovara mitjançant una resolució i per a la posterior publicació en el Diari Oficial de la Generalitat Valenciana.  
Analitzada la proposta i atenent el que s'ha exposat, resolc:  
  
Primer  
Aprovar els criteris avaluables i els mínims exigibles per a considerar un projecte d'interés per a la Comunitat Valenciana en l'exercici 2020, que s'acompanyen a aquesta resolució.  
  
Segon  
Ordenar que es publiquen en el Diari Oficial de la Generalitat Valenciana.  
  
València, 7 de febrer de 2020.- El conseller d'Economia Sostenible, Sectors Productius, Comerç i Treball: Rafael Climent González.  
  
  
Criteris avaluables mínims per a considerar un projecte d'interés   
per a la Comunitat Valenciana en l'exercici 2020  
  
Els projectes objecte de valoració seran aquells que es dirigisquen a recuperar i desenvolupar sosteniblement els sectors productius i de serveis a la Comunitat Valenciana.   
La sol·licitud haurà de realitzar-se per l'empresa que realitzarà l'activitat econòmica.  
Amb caràcter general, perquè un projecte siga considerat com a prioritari, haurà de ser sostenible econòmicament, socialment i mediambientalment, i complir un dels requisits següents:  
a) Generar deu o més llocs de treball amb contracte indefinit a jornada completa.   
b) Realitzar una inversió en actius fixos, excloent-ne els immobiliaris, per un import igual o superior a 600.000 €.  
  
Aquests requisits es reduiran a la meitat en cas que els projectes es desenvolupen als municipis de la Comunitat Valenciana amb major risc de despoblació.  
A més d'aquest requisit general, es procedirà a avaluar el valor afegit dels projectes a la Comunitat Valenciana d'acord amb els criteris objectius que a continuació s'estableixen en el marc del regulat en la mencionada llei.   
Els criteris de valoració i la ponderació d'aquests seran els següents:  
  
  
  
Ítem Puntuació màxima  
A. Desenvolupament tecnològic i innovació 100 punts  
B. Desenvolupament i vertebració territorial 50 punts  
C. Recuperació i foment de sectors tradicionals 50 punts  
D. Generació d'ocupació 100 punts   
E. Promoció de la inclusió social 50 punts  
F. Igualtat i conciliació 50 punts  
G. Impuls de la transició ecològica i la sostenibilitat ambiental 100 punts  
H. Pràctiques o polítiques de responsabilitat social i altres criteris ODS Nacions Unides 50 punts  
  
  
La puntuació mínima per a ser considerat projecte prioritari d'inversió és de 120 punts.   
Serà obligatori puntuar en els apartats E, F, G i H. Per a les empreses que estiguen obligades legalment a tindre un pla d'igualtat s'exceptua l'obligatorietat de puntuar en l'apartat F.  
  
A. Desenvolupament tecnològic i innovació (màxim 100 punts)  
A.1 Grau de maduresa de la tecnologia (Technology Readiness Levels) que s'incorpora o utilitza:  
- Projectes que utilitzen tecnologies madures o disponibles (TRL8-TRL9): 30 punts.  
- Projectes que utilitzen tecnologies incipients o d'avantguarda (TRL 4-TRL7): 40 punts.  
- Projectes que desenvolupen una nova tecnologia des de la seua idea bàsica fins a la prova de concepte (TRL 1-RHA 8): 50 punts.  
A.2 Tecnologia que es desenvolupa com a conseqüència de la seua implantació en el territori de la Comunitat Valenciana.   
- El projecte se centra en el desenvolupament d'una tecnologia genèrica, que es pot concretar després en múltiples projectes per al desenvolupament d'un producte o servei nou o millorat: 50 punts.  
- El projecte se centra en el desenvolupament d'un producte o servei nou o millorat basat en una tecnologia el grau de maduresa de la qual es troba en algun dels 9 nivells: 30 punts.  
  
B. Desenvolupament i vertebració territorial (màxim 50 punts)  
Municipis beneficiaris del decret pel qual es regula la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana, vigent cada any.  
  
S'adjunta un annex amb la relació dels municipis que compleixen aquests requisits.  
  
C. Recuperació i foment de sectors tradicionals (màxim 50 punts)  
  
Si el projecte es dirigeix a sectors com el calcer, ceràmic, metal·lomecànic, tèxtil, joguet, marbre, fusta-moble-il·luminació, químic, automoció i plàstic, envasos i embalatges, arts gràfiques, agroalimentari o serveis auxiliars associats al desenvolupament o impuls d'aquests sectors (serveis logístics o energètics): 50 punts.  
  
D. Generació d'ocupació (màxim 100 punts)   
Es valorarà el nombre de treballadors i treballadores amb contractes indefinits a jornada completa. En cada tram, es podrà computar fins a un 25% dels contractes la jornada dels quals no siga completa, i s'establira el seu valor equivalent de dedicació plena (EDP).  
- d'11 a 25 persones: 40 punts,  
- de 26 a 50 persones: 60 punts,  
- de 51 a 99 persones: 80 punts,  
- de 100 persones o més: 100 punts.  
Aquests requisits es reduiran a la meitat en cas que els projectes es desenvolupen als municipis de la Comunitat Valenciana amb major risc de despoblació.  
  
E. Promoció de la inclusió social (màxim 50 punts)  
Es valorarà el compromís de l'empresa d'emprar en plantilla persones compreses en els col·lectius amb dificultats d'accés al mercat laboral, tals com:  
- persones amb un grau de discapacitat igual o superior al 33%,  
- joves desocupats de 16 a 30 anys,  
- immigrants,  
- dones,  
- minories ètniques,  
- dones víctimes de violència de gènere,  
- persones desocupades majors de 45 anys,  
- joves amb menys de 25 anys i més de 18 que hagen estat subjectes a la Comunitat Valenciana, en els dos anys anteriors a la presentació de la sol·licitud, al sistema de protecció i al sistema judicial de reforma,  
  
- persones en situació o risc d'exclusió social, així com les regulades en la normativa vigent en matèria d'inserció sociolaboral,  
- persones desocupades de llarga durada,  
- contractació fins a un 5%: 20 punts,  
- contractació superior al 5% i inferior al 10%: 30 punts,  
- contractació igual o superior al 10% i inferior al 20%: 40 punts,  
- contractació igual o superior al 20%: 50 punts,  
En el cas de contractacions a persones amb diversitat funcional només es valorarà quan se supere el mínim legal exigible.   
  
F. Igualtat i conciliació en l'àmbit laboral o corresponsabilitat (màxim 50 punts)   
Els projectes no hauran de vulnerar en cap cas el principi de no discriminació per raó de sexe, raça, origen ètnic, religió, conviccions, edat o orientació sexual, i hauran de facilitar, o almenys no impedir, l'accessibilitat per a les persones discapacitades.  
- Existeix implantat i s'acredita un pla d'igualtat d'oportunitats (cas d'empreses constituïdes que reinverteixen a la Comunitat Valenciana): 30 punts  
- Es compromet a implantar un pla d'igualtat d'oportunitats: 15 punts  
- Existeix implantat i s'acredita un pla de conciliació de la vida laboral i familiar (cas d'empreses constituïdes que reinverteixen a la Comunitat Valenciana): 20 punts  
- Es compromet a implantar un pla de conciliació de la vida laboral i familiar: 15 punts  
  
Aquest compromís només es valorarà en cas que l'empresa no estiga obligada legalment a fer-ho.  
  
G. Impuls de la transició ecològica i la sostenibilitat ambiental (màxim 100 punts)   
- Si el projecte empresarial:   
1. Utilitzarà energies renovables, mesures que afavorisquen la reducció del consum energètic, consum net d'aigua o d'altres recursos naturals: 40 punts.  
2. Utilitzarà materials d'origen renovable, reciclats, biodegradables o reutilitzarà o reciclarà els mateixos, incloent-hi sistemes de reutilització d'aigua: 40 punts.  
3. Implementarà un sistema per a la reducció dels residus, abocaments, emissions i contaminació: 40 punts.  
4. Si promou l'adaptació als impactes ocasionats pel canvi climàtic: 50 punts. Indicadors:   
- Evita o minimitza l'erosió del sòl i de la costa.  
- Millora i manteniment de la biodiversitat i recursos forestals.  
- Si l'empresa disposa d'un pla de mobilitat sostenible per als seus treballadors: 20 punts   
- Si l'empresa disposa d'un sistema de transport eficient (etiqueta 0 i eco): 30 punts   
- Si l'empresa certifica els seus productes o serveis amb l'etiqueta ecològica comunitària: 30 punts  
- Si l'empresa implanta un sistema de gestió mediambiental:   
- Empreses certificades amb la norma ISO 14642: 40 punts  
- Empreses inscrites en el registre europeu EMAS o empreses certificades amb la norma 50906: 50 punts  
- Si l'empresa promou en la seua activitat global la neutralitat de carboni o el màxim d'aproximació a ella: 50 punts. Indicadors:   
- L'empresa disposa d'una estratègia de neutralitat climàtica.  
- L'empresa participa en projectes de compensació de la petjada de carboni.  
- L'empresa compensa les seues emissions amb crèdits de carboni adequats i verificats, i transferits al fons de compensació estatal.  
  
H. Pràctiques o polítiques de responsabilitat social i altres criteris associats als objectius de desenvolupament sostenible aprovats per Nacions Unides (màxim 50 punts)   
- Els resultats del projecte promouen la salut, seguretat o una societat justa: 25 punts.  
- Els resultats del projecte promouen la traçabilitat dels materials utilitzables: 25 punts.  
- El projecte incorpora criteris ètics, socials i ambientals, com a polítiques o pràctiques de responsabilitat social al procés de presa de decisions d'inversió, de manera complementària als tradicionals criteris financers de liquiditat, rendibilitat i risc: 25 punts.  
  
  
Annex I  
Municipis beneficiaris del Fons de cooperació municipal per a la lluita contra el despoblament (Resolució de 15 d'abril de 2019, de la Presidència de la Generalitat. DOGV núm. 8531 / 17.04.2019)  
  
Zona/comarca Municipis integrants  
  
Alacant  
EL COMTAT Alcoleja; Almudaina; Balones; Benasau; Beniarrés; Benillup; Benimassot; Facheca; Famorca; l'Orxa; Planes; Quatretondeta; Tollos;   
L'ALCOIÀ Benifallim, Penàguila  
LA MARINA ALTA Castell de Castells; Sagra; la Vall d'Ebo; la Vall d'Alcalà; Vall de Gallinera  
LA MARINA BAIXA Confrides; Tàrbena  
  
Castelló  
ELS PORTS Castellfort; Cinctorres; Forcall ; Herbés; La Mata de Morella; Morella; Olocau del Rey; Palanques; Portell de Morella; Todolella; Vallibona; Villores; Zorita del Maestrazgo  
L'ALT MAESTRAT Albocàsser ; Ares del Maestrat; Benassal; Catí; Culla; Tírig; la Torre d'en Besora; Vilar de Canes, Vilafranca  
EL BAIX MAESTRAT Canet lo Roig; Castell de Cabres; Cervera del Maestre; La Pobla de Benifassà; Rossell; La Salzadella; San Rafael del Río; Xert  
L'ALCALATÉN Atzeneta del Maestrat, Benafigos; Xodos; Llucena; Les Useres; Vistabella del Maestrat;   
LA PLANA ALTA Les Coves de Vinromà; la Serratella; Sierra Engarcerán; la Torre d'en Doménec; Vilanova d'Alcolea  
LA PLANA BAIXA Aín  
L'ALT PALÀNCIA Algimia de Almonacid; Almedíjar; Azuébar; Bejís; Castellnovo; Caudiel; Chóvar; Gaibiel; Geldo; Higueras; Matet; Pavías; Pina de Montalgrao; Sacañet; Teresa; Torás; El Toro; Vall de Almonacid  
L'ALT MILLARS Arañuel; Argelita; Ayódar; Castillo de Villamalefa; Cirat; Cortes de Arenoso; Espadilla; Fanzara; Fuente la Reina; Fuentes de Ayódar; Ludiente; Montán; Montanejos; Puebla de Arenoso; Toga; Torralba del Pinar; Torrechiva, Vallat; Villahermosa del Río; Villamalur; Villanueva de Viver; Zucaina  
  
València  
EL RACÓ D'ADEMÚS Ademuz; Casas Altas; Casas Bajas; Castielfabib; Puebla de San Miguel; Torrebaja; Vallanca  
ELS SERRANS Alcublas; Alpuente; Andilla; Aras de los Olmos; Benagéber; Bugarra; Calles; Chelva; Chulilla; Domeño; Gestalgar; Higueruelas; Losa del Obispo; Pedralba; Sot de Chera; Titaguas; Tuéjar; Villar del Arzobispo; Yesa, La  
EL CAMP DE TÚRIA Gátova  
LA PLANA   
D'UTIEL-REQUENA Camporrobles; Chera; Venta del Moro; Villargordo del Cabriel  
LA CANAL DE NAVARRÉS Bicorp; Millares; Quesa  
LA COSTERA Estubeny  
L'HORTA SUD Llocnou de la Corona  
LA HOYA DE BUÑOL Dos Aguas  
LA RIBERA BAIXA Llaurí  
LA VALL D'ALBAIDA Aielo de Rugat; Beniatjar; Carrícola; Pinet; Sempere  
LA VALL   
DE COFRENTS-AIORA Ayora; Cofrentes; Cortes de Pallás; Jalance; Jarafuel; Teresa de Cofrentes; Zarra